́мже и свѣти́льницы ѝхъ до нѣ́коегѡ вре́мени горя́ху: по нерадѣ́нію же и невѣ́жеству, и уны́нію, промышле́нія не сотвори́ша, и кро́ющееся внутрьу́думно́жество страсте́й ѿ лука́выхъ духѡ́въ дѣ́йствуемое извѣ́стнѡ не позна́ша: но ѿ сопроти́вныхъ дѣ́йствъ ра́зумы и́хъ истлѣва́ху, сосложе́ніемъ помыслѡ́въ пріѡбща́ющеся съ ни́ми, и прельща́еми та́йнѡ, и побѣжда́еми за́вистію ѕло́бнѣйшею, ре́вностію доброненави́стною, ра́спрею, любопрѣ́ніемъ, не́навистію, гнѣ́вомъ, го́рестію, памятоѕло́біемъ, лицемѣ́ріемъ, я́ростію, горды́нею, тщесла́віемъ, человѣкоуго́діемъ, самоуго́діемъ, сребролю́біемъ, уны́ніемъ, по́хотію плотско́ю, по́мыслы сладостра́стіе содѣва́ющими, невѣ́ріемъ, безстра́шіемъ, боя́знію, печа́лію, прекосло́віемъ, сла́бостію, сно́мъ, высокомы́сліемъ, ѡправда́ніемъ, возноше́ніемъ, киче́ніемъ, несы́тствомъ, невозде́ржностію, лихои́мствомъ, ѿча́яніемъ всегѡ̀ лютѣ́йшимъ, и то́нкими ѕло́бы дѣ́йствіи: я̀же, дѣ̂вы, и до́брыхъ дѣ́ланіе, илѝ житіѐ честно́е, є́же мня́ху предъ̑ человѣ́ки твори́ти, и для получе́нія ѿ ни́хъ похва́лъ, а́ще и нѣ́кихъ дарова́ній прича̂стницы бя́ху, духовѡ́мъ тщесла́вія и человѣкоуго́дія продава́ху ѻ́ная, и прѡ́чимъ страстє́мъ пріѡбща́ющеся, смѣ́шаваху дѡ́брая ѡбучє́нія съ лука́выми и плотски́ми мудрова́ніями